VEGYES KÖZLEMÉNYEK. 411 



Ami a földtani mozgalmaknak az egyetemi nevelésre gyakorolt hatására 

 éli, ugyanez vonatkozik a másik külső tényező, a speciális életpályán kínálkozó 

 állások behatására is. A geológusi életpálya, mely néhány újabban létesült intéz- 

 ménytől (pénzügyminisztériumi kutatóhivatal) eltekintve, csaknem kizárólag a 

 m. kir. Földtani Intézetben összpontosul, annál kevésbbé lehetett közvetlen hatás- 

 sal az egyetemi földtani nevelésre, mivel az egyetemi földtani oklevél mindeddig 

 nem volt kizárólagos képesítés ezeknek az állásoknak elnyerésére, sőt az eddigi 

 tapasztalás szerint még a földtani készültség sem volt minden esetben a geológusi 

 életpálya elemi el őfölt étele. Az egyetemi földtani nevelésnek a jövőben ezen a 

 téren is előnyösebb változásra van szüksége. 



A budapesti egyetemen a földtan és őslénytan eddigi útjainak futólagos 

 áttekintése a jövőben követendő célok tekintetében hasznos tanulságokkal szolgál. 

 Mindenekelőtt arra kell törekedni, hogy a természet megismerésének Koronáját 

 nyújtó és nemzetgazdasági szempontból elsőrendű fontosságú földtan minél szé- 

 lesebb körben terjeszthető legyen. Ennek a célnak elérése az egyetemen a földtan 

 kötelező jellegével közelíthető meg, mert a tanárjelöltek képzésével a földtan 

 közvetett terjesztését szolgáljuk. 1 A földtan nagyobb számú hallgatósága — mint 

 láttuk — biztosítja a szaknevelésre való kiválogatódás rendszerét is. A tudomány 

 tág körének minél teljesebb felölelése a magántanárok számának növelését tesz' 

 kívánatossá, de csak az egyes speciális részek tervszerű képviselete alapján. Ügy 

 az ilyen módon javított tanárképzés, mint a hazai föld hasznosítható kincseinek 

 megismerését szolgáló kutatásokra hivatott szakemberek nevelése szempontjából 

 a földtan mellett nélkülözhetetlen az őslénytan rendszeres tanítása is. Bár az 

 egyetem eszményi célja ennek a tárgynak minden közvetlen céltól független s 

 mai irányzatának legmegfelelőbb beállítását lehetővé teszi, mégis a hallgatók 

 érdeklődése a földtani nevelés és a hazai földtani kutatások szempontjai a két 

 tudomány szoros egyetemi kapcsolatát kivánja meg. Az egyetemen az 

 őslénytan a földtan nélkülözhetetlen mellérendelt 

 tudománya, anélkül, hogy ez a viszony további függést vagy alárendelt- 

 séget jelentene. Nem szabad ugyani? szem előtt tévesztenünk, hogy mint láttuk 

 az őslénytan egyrészt hallgatóságának érdeklődését a földtannal való kapcsolat- 

 ból nyeri, másrészt pedig azt a tényt, hogy tudománykörének és vizsgálati anyagá- 

 nak legfontosabb éltető gyökerei a földtanban vannak. 



Történeti visszapillantásunkat azzal a megnyugvással zárhatjuk le, hogy 

 a budapesti egyetemen a földtan ós őslénytan fejlődése biztosítottnak s a beállott 

 változásokkal is bizonyára emelkedő irányúnak mondható. 



Kelt Budapesten. 1917 október 25-én. 



1 Vadász Elemér dr.: A földtan tanítása magyar egyetemeken. (Magyar Paeda- 

 gogia XXI, 1912.) 



